Serbia, një hap më pranë anëtarësimit në Bashkimin Evropian
Bashkimi Evropian tha se hyrja e Serbisë në Marrëveshjen e Stabilizim-Asocimit, do të ishte në dobi të të dyja palëve
Stefan Fyle, Komisioner i Bashkimit Evropian për Zgjerimin tha në Bruksel se Marrëveshja e Stabilizim-Asocimit është një hap i madh përpara për Serbinë në rrugën drejt Bashkimit Evropian. Ai tha se objektivi themelor i kësaj marrëveshjeje është të hapë rrugën për integrimin evropian dhe reforma të mëtejshme dhe ta përgatisë Serbinë për Bashkimin Evropian. "", tha zoti Fyle. Zoti Fyle tha se vendosja e marrëdhënieve më të ngushta me Serbinë sjell një numër avantazhesh të reja për BE-në, lehtëson bashkëpunimin në fushën e drejtësisë, të lirisë dhe sigurisë, mjedisit, transportit dhe doganave për të përmendur disa. Prandaj, tha komisioneri për zgjerimin, ajo kontribuon për ta bërë më të besueshme dhe më të efektëshme politikën e BE-së në Evropën juglindore. Zoti Fyle shprehu bindjen se me mbështetjen e përbashkët, Serbia do të vazhdojë të bëjë zgjedhjen e drejtë evropiane dhe të ecë në rrugën e përpjekjeve të saj të integrimit. Kjo, tha ai, do t’i japë një mesazh pozitiv gjithë rajonit. Votimi i pritshëm pro marrëveshjes së Stabilizim-Asocimit me Serbinë do të shënonte një hap të rëndësishëm për Serbinë në synimet e saj për t’u anëtarësuar në Bashkimin Evropian. Zëvendëskryeminstri serb për integrimin evropian, Bozhidar Djeliç tha dje në Strasburg se viti 2011 do të jetë i jashzakonshem për Serbinë dhe shtoi se Beogradi ka në plan të fillojë dialogun e shumë-pritur me Kosovën për të arritur rezultate konkrete. Bashkim i Evropian e ka bërë marrëveshjen me Kosovën dhe bashkëpunimin me Gjykatën e Hagës kusht për anëtarësimin e Serbisë në BE.